Visit Site
Recommended byColombia
తాజా నివేదికలో పూనె (4), కోల్‌కతా (5), ఢిల్లీ (8) మొదటి పదిస్థానాల్లో చోటు సంపాదించాయి. చెన్నై (14), ముంబై (20) స్థానాల్లో నిలిచాయి.
కాగా వివిధ నగరాల్లో ఆర్థిక వ్యవస్థల పనితీరు, స్థిరాస్థి మార్కెట్‌లో వృద్ధి కారణంగా ఆయా నగరాలు తక్కువ కాలంలోనే శీఘ్రగతిన అభివృద్ధిని నమోదు చేస్తున్నాయి. మానవ వనరులు, అనుసంధానత, స్థిరాస్థి రంగంలో పెట్టుబడులు, స్థిరాస్థుల ధరలు, ఆర్థికోత్పత్తి, కార్పొరేట్ వ్యవహారాల తీరు, నిర్మాణ, చిల్లర అమ్మకాల వంటి అంశాలను పరిగణనలోకి తీసుకుని ఆయా నగరాల వృద్ధిని అంచనావేశారు. ఈ రంగంలో తొలినుంచి ఆధిక్యతను చూపిస్తున్న భారత్ ఇప్పుడు మరింత పట్టును సాధించింది.
శ‌రవేగంగా అభివృద్ది చెందుతున్న జాబితాలోకి హైద‌రాబాద్, బెంగ‌ళూరు
తక్కువ సమయంలోనే ఇలా అభివృద్ధి నమోదు చేయడానికి స్థానిక ప్రభుత్వాలు చూపుతున్న శ్రద్ధ, ఇతర ప్రాంతాల నుంచి వస్తున్న పెట్టుబడులు కారణమని అంచనా వేశారు. కాగా దీర్ఘకాలంలో ఇదే ఒరవడి కొనసాగడానికి ఈ నివేదిక దోహదపడుతుందని, దీని ఆధారంగా పెట్టుబడిదారుల దృష్టి ఆయా నగరాలపై పడుతుందని జెఎల్‌ఎల్ ఇండియా సీఈఓ రమేష్ నాయర్ చెప్పారు. భారతీయ ఆర్థిక వ్యవస్థలో జోరు నగరాల అభివృద్ధిని వేగవంతం చేస్తున్నప్పటికీ వౌలిక వసతులు, స్థానిక సౌకర్యాల విషయంలో సమస్యలు ఎదురవుతున్నాయని ఆయన అభిప్రాయపడ్డారు. అంతర్జాతీయ ఐటీ రంగంలో హైదరాబాద్, బెంగళూరు ప్ర‌పంచానికి దిశానిర్దేశం చేసే స్థాయిలో ఉన్నాయని, లీజింగ్ కార్యకలాపాల్లో బెంగళూరు ఇప్పటికే ఏ గ్రేడ్ స్థాయిలో ఉందని నాయర్ చెప్పారు. విదేశీ సంస్థల పొరుగు సేవల రంగానికి బెంగళూరు కేంద్రంగా మారిందని, ఇప్పుడు విదేశీ కంపెనీల పరిశోధనలు, అభివృద్ధి కేంద్రంగా వర్థిల్లుతోందని ఆయన చెప్పారు. తెలంగాణ ప్రభుత్వం చేపట్టిన సానుకూల నిర్ణయాల కారణంగా హైదరాబాద్ అభివృద్ధి వేగం పుంజుకుందని, డెల్లాయిట్, క్వాల్‌కమ్, మైక్రోసాఫ్ట్ వంటి సంస్థలు తమతమ కార్యాలయాలను ఏర్పాటు చేయడం అందుకు ఉదాహరణ అని ఆయన చెప్పారు. ఈ జాబితాలో ఢిల్లీ, ముంబయి మెరుగైన స్థానంలో లేకపోయినప్పటికీ చింతించాల్సిన పనిలేదని, ఆయా నగరాలు ఇప్ప‌టికే ఆర్థికంగా స్థిరమైన స్థితిలో ఉన్నాయని జెఎల్‌ఎల్ నివేదికలో పేర్కొంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.